**Metodický dokument Riadiaceho orgánu pre Program Slovensko 2021 – 2027 č. 2**

**formulár zámeru národného projektu**

|  |  |  |  |
| --- | --- | --- | --- |
| **Schválil:** |  |  | |
| **Ján Ridzoň,**  generálny riaditeľ  sekcia Program Slovensko 2021 - 2027 |  | |  |

**Verzia: 1.0**

**Dátum vydania: 12.5.2023**

**Dátum účinnosti: 12.5.2023**

**Zámer národného projektu[[1]](#footnote-2)**

**Názov národného projektu (ďalej aj „NP“): Tvorba MÚSES ako jedného z podkladov pre krajinnoekologický plán a projekt pozemkových úprav a jej metodická podpora**

**Budúci žiadateľ**[[2]](#footnote-3)**: Slovenská agentúra životného prostredia**

**Poskytovateľ: Ministerstvo životného prostredia SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov | N/A |
| Právna forma | N/A |
| Sídlo | N/A |
| IČO | N/A |
| Zdôvodnenie potreby partnera NP | N/A |
| Kritériá pre výber partnera[[3]](#footnote-4) | N/A |
| Má partner jedinečné postavenie na implementáciu týchto aktivít?  Ak áno, na akom základe? | N/A |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 4 705 882,00 € |
| Miesto realizácie projektu (na úrovni kraja, resp. celá SR) | Kraje: banskobystrický, košický, nitriansky, prešovský, trenčiansky, trnavský, žilinský |
| Identifikácia hlavných cieľových skupín (ak je to relevantné) | Obce SR |
| Projekt so špecifickým určením pre marginalizované rómske komunity[[4]](#footnote-5) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-6)

|  |  |
| --- | --- |
| Cieľ politiky súdržnosti[[6]](#footnote-7) | 2 Zelenšia ekologickejšia, nízkouhlíková s prechodom na hospodárstvo s nulovými čistými emisiami uhlíka a odolná Európa vďaka presadzovaniu čistej a spravodlivej energetickej transformácie, zelených a modrých investícií, obehového hospodárstva, zmierňovania zmeny klímy a adaptácie na ňu, predchádzania rizikám a ich riadenia a udržateľnej mestskej mobility |
| Vyberte položku. |
| Vyberte položku. |
| Priorita | 2P2 Životné prostredie |
| Vyberte položku. |
| Vyberte položku. |
| Špecifický cieľ | RSO2.7 Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženia všetkých foriem znečistenia |
| Vyberte položku. |
| Vyberte položku. |
| Opatrenie (ak je to relevantné) | 2.7.3 Podpora biologickej a krajinnej diverzity a kvality ekosystémových služieb prostredníctvom udržovania a budovania zelenej a modrej infraštruktúry a prevencie a manažmentu inváznych nepôvodných druhov |
| Vyberte položku. |
| Vyberte položku. |
| Súvisiace typy akcií[[7]](#footnote-8) | Podpora biologickej a krajinnej diverzity a kvality ekosystémových služieb prostredníctvom udržovania a budovania zelenej a modrej infraštruktúry a prevencie a manažmentu inváznych nepôvodných druhov |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-9)**

Slovenská agentúra životného prostredia (ďalej len „SAŽP“), ako odborná organizácia Ministerstva životného prostredia Slovenskej republiky, má celoslovenskú pôsobnosť a zabezpečuje plnenie odborných úloh v odvetví starostlivosti o životné prostredie na území Slovenskej republiky. Pokiaľ ide o predkladaný Zámer národného projektu, SAŽP z povahy svojej činnosti v zmysle Zriaďovacej listiny (Rozhodnutie ministra životného prostredia Slovenskej republiky z 22.11.2013 č. 27/2013 – 1.6. v znení neskorších dodatkov č. 1 až č. 3) zabezpečuje starostlivosť o mestské a vidiecke životné prostredie, realizuje krajinné plánovanie a vykonáva integráciu a podporu budovania zelenej infraštruktúry.

SAŽP sa priamo podieľa na integrácii zelenej infraštruktúry do sektorových politík a podporuje budovanie zelenej infraštruktúry, ako významného faktoru pre riadenie prírodného kapitálu a manažmentu životného prostredia. Z uvedeného postavenia je SAŽP odbornou organizáciou, ktorej aj zo Štatútu (Rozhodnutie ministra životného prostredia Slovenskej republiky z 22. novembra 2013 č. 38/2013 – 1.6. v znení neskorších dodatkov č. 1 až č. 4) vyplýva realizácia takých činností, ktoré podporujú zachovanie a obnovu biodiverzity a ekosystémov a ich služieb prostredníctvom ich revitalizácie, obnovy a budovania zelenej infraštruktúry.

SAŽP má dostatočné skúsenosti s realizáciou projektov ako prijímateľ a aj ako sprostredkovateľský orgán. V rámci OP Kvalita životného prostredia SAŽP realizovala 3 národné projekty a 6 dopytovo orientovaných projektov v oblasti životného prostredia. V súčasnosti disponuje dostatočnými ľudskými zdrojmi na zabezpečenie realizácie projektu.

1. **Odôvodnenie využitia národného projektu**

Realizáciou projektu dôjde k zlepšeniu poznaniu stavu ochrany druhov a biotopov v chránených územiach ako aj vo voľnej krajine, podporí sa ich ďalšia ochrana, biodiverzita, ekologická konektivita a ekologická stabilita na plánovacej úrovni, umožní sa plánovanie krajiny a optimalizácia udržateľného využívania prírodných zdrojov, plánovanie umožnenia prístupu obyvateľov k ekologickým službám prostredníctvom sietí zelenej infraštruktúry a manažmentových opatrení na zmierňovanie následkov zmeny klímy, podporí sa informovanosť verejnosti o stave ŽP, vypracovanie dokumentácie MÚSES bude koordinované z úrovne SAŽP, a jeho výsledky budú distribuované v rámci krajov SR okrem bratislavského. Realizácia národného projektu prispeje k zvýšeniu kvalitatívnej úrovne územnoplánovacích a krajinnoplánovacích podkladov (MÚSES) a úrovne systematickej ochrany prírody a krajiny na Slovensku. Dôjde k doplneniu funkcionality už dodaného systému pre tvorbu MÚSES. Na základe skúseností z predošlých projektov dôjde k doplneniu technického a materiálneho vybavenia potrebného pre SAŽP k realizácii terénneho prieskumu.

Svojim postavením v systéme ochrany prírody a krajiny, vo vzťahu k MŽP a iným orgánom a organizáciám ochrany prírody a krajiny, a územného rozvoja môže SAŽP iniciovať vznik metodiky k tvorbe MÚSES s konzultačnými aktivitami so zainteresovanými subjektami na národnej úrovni, ktorá by sa stala záväznou, podobne ako v prípade metodiky pre RÚSES (Metodické pokyny na vypracovanie dokumentov RÚSES (Bohálová a kol. 2014), schválené MŽP SR, sekciou ochrany prírody a tvorby krajiny dňa 20.10.2015).

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

SAŽP má, v rámci už implementovaných projektov, systém na automatizovanú tvorbu dokumentácie MÚSES. Tento systém predstavuje unikátny produkt vytvorený na mieru objednávateľa. V rámci predloženého projektu je cieľom tento produkt využiť pre tvorbu dokumentácie MÚSES a ďalej rozvíjať jeho funkcionalitu. Tvorbou MÚSES zo strany SAŽP sa pri využití tohto systému zabezpečí konštatne vysoká odborná a kvalitatívna úroveň dokumentácie a jej hierarchická a systémová integrácia v systéme ochrany prírody a krajiny.

1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-10), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

Ako sme uviedli v bode č. 1 Dôvod určenia prijímateľa národného projektu je zapojenie partnerov do predloženého zámeru NP nedôvodné. Výstup Aktivity 3 bude slúžiť pre odbornú verejnosť s cieľom zabezpečiť konštantne vysokú odbornú úroveň spracovania a vytvoriť základný kvalitatívny štandard pre tvorbu MÚSES na Slovensku.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

Územný systém ekologickej stability (ďalej len ÚSES) je v zmysle zákona o ochrane prírody a krajiny taká celopriestorová štruktúra navzájom prepojených ekosystémov, ich zložiek a prvkov, ktorá zabezpečuje rozmanitosť podmienok a foriem života v krajine. Základ tohto systému predstavujú biocentrá, biokoridory a interakčné prvky nadregionálneho, regionálneho alebo miestneho významu. Koncepcia ÚSES bola na Slovensku schválená uznesením vlády SR č. 394/1991 a stala sa základným východiskom systémového začlenenia ÚSES do reálnej environmentálnej politiky. V zmysle zákona o ochrane prírody a krajiny je vytváranie a udržiavanie ÚSES verejným záujmom. MÚSES je jedným z troch hierarchických úrovní dokumentov ÚSES v SR. Na zabezpečenie ÚSES sa vyhotovuje:  
• Generel nadregionálneho územného systému ekologickej stability Slovenskej republiky ako dokument určený na stratégiu ochrany rozmanitosti podmienok a foriem života v štáte,

• dokument regionálneho územného systému ekologickej stability ako dokument určený na ochranu rozmanitosti podmienok a foriem života v určitom regióne,

• dokument miestneho územného systému ekologickej stability ako dokument určený na ochranu rozmanitosti podmienok a foriem života na miestnej úrovni.

Význam spracovania dokumentácií MÚSES spočíva aj v tom, že sa stane základom pre aktualizáciu národného dokumentu - Generelu územného systému ekologickej stability, ktorý bol aktualizovaný v roku 2000 a premietnutý do Koncepcie územného rozvoja Slovenska KURS 2001, Zmeny a doplnky č.1 2011. Zároveň je MÚSES základom pre navrhovanie prvkov zvyšujúcich biodiverzitu SR a následne územnú ochranu lokálneho významu. Koncepcia MÚSES je upravená viacerými zákonmi:

• zákonom č. 543/2002 Z.z. o ochrane prírody a krajiny v znení neskorších predpisov,

• zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,

• zákonom SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov,

• zákonom č. 24/2006 Z.z. o posudzovaní vplyvov na životné prostredie v znení neskorších predpisov,  
• zákonom č. 220/2004 Z.z. o ochrane a využívaní poľnohospodárskej pôdy v znení neskorších predpisov,

• zákonom č. 17/1992 Zb. o životnom prostredí v znení neskorších predpisov,

• zákonom č. 364/2004 Z.z. o vodách v znení neskorších predpisov,

• zákonom č. 326/2005 Z.z. o lesoch v znení neskorších predpisov,  
• zákonom č. 49/2002 Z.z. o ochrane pamiatkového fondu v znení neskorších predpisov.

Základnými cieľmi tvorby ÚSES sú:

• zachovať a podporiť rozvoj prirodzeného genofondu krajiny (biodiverzity),

• zachovať, revitalizovať a doplniť stabilizujúce prvky v krajine a zabezpečiť ich priaznivé pôsobenie na okolité, ekologicky menej stabilné časti krajiny,

• zachovať významné krajinné prvky a krajinné štruktúry,

• zachovať a racionálne využívať prírodné danosti krajiny (prírodné zdroje),

• zachovať odolnosť krajiny voči pôsobeniu antropických aktivít,

• trvale zachovať celkovú produkčnú schopnosť krajiny, ktorá je základom dlhodobého uspokojovania materiálnych aj duchovných potrieb spoločnosti.

Schválený dokument MÚSES bude od 1. 4. 2024 ďalším záväzným ekologickým regulatívom pre územnoplánovacie dokumentácie a projekty pozemkových úprav,

a má dopad aj na ďalšiu dokumentáciu ako napr.:

• dokumentácie procesu EIA (posudzovanie vplyvov na životné prostredie),

• vodný plán a plány manažmentu povodí,

• programy starostlivosti o chránenú krajinnú oblasť a programy starostlivosti o národný park,

• dokumentácie trvalo udržateľného rozvoja,

• programy starostlivosti o lesy,

• ďalšie odvetvové plány.

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

MÚSES predstavuje jeden z dokumentov ochrany prírody a krajiny v oblasti starostlivosti o krajinu a biodiverzitu na miestnej úrovni, ktorý sa vypracováva pre administratívne územie obce alebo katastrálneho územia. Patrí k podkladom pri spracovaní územnoplánovacej dokumentácie obce, je podkladom pri riešení krajinno-ekologických plánov, návrhov na využitie územia, pozemkových úprav, ekologických štúdií a ostatných rozvojových dokumentov na miestnej úrovni. Pri jeho spracovaní je potrebné akceptovať európsky princíp ochrany prírody založený na implementácii smernice o vtákoch a smernice o biotopoch a tento implementovať do všetkých dokumentov ochrany prírody a krajiny. Aktualizované a novovytvorené dokumenty MÚSES tvoria základný kameň budovania miestnej integrovanej ekologickej siete s fungujúcimi tokmi hmoty, energie a informácií, ktoré podporia zvyšovanie biodiverzity a ochranu najcennejších území zaradených do národnej siete chránených území, do siete území NATURA 2000 ale taktiež cenných území mimo siete osobitne chránených častí prírody a krajiny.

Jednotlivé dokumenty MÚSES, ktoré sa v súčasnosti využívajú v územnoplánovacej činnosti, sú často diametrálne odlišné, čo sa týka aplikovanej metodiky a kvalitatívnej úrovne vypracovania. Neexistuje centrálna databáza na štátnej úrovni, kde by existoval prístup k prehľadu týchto dokumentov. Vypracovaním dokumentácie MÚSES s využitím unifikovaného prístupu na vysokej odbornej úrovni sa zabezpečí konštantne vysoká odborná úroveň a vytvorí sa určitý kvalitatívny štandard.

Pri návrhoch siete prvkov MÚSES v riešených územiach bol v praxi identifikovaný stav, kedy tieto ekologické siete často nedosahujú úroveň prepojenia potrebnú pre ich správne fungovanie (napr. z hľadiska migrácie fauny), najmä čo sa týka navrhovaných ostatných ekostabilizačných prvkov (interakčné prvky, prvky zelenej infraštruktúry). Pre ich prepojenie sa ekologické siete v dokumentoch MÚSES vytvorených v rámci SAŽP tvoria systematicky, s ohľadom na okolité územie a migračné trasy, ktoré sa v ňom vyskytujú.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):
* nejednotná metodika pri tvorbu dokumentov MÚSES
* odlišná kvalitatívna úroveň textových dokumentov MÚSES
* odlišná kvalitatívna a kartografická úroveň grafických výstupov MÚSES
* nesystémový prístup pri návrhoch ekologických sietí a sietí zelenej infraštruktúry
  1. Uveďte, na ktoré z ukončených a prebiehajúcich národných projektov[[10]](#footnote-11) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):

SAŽP v súčasnosti realizuje projekty:

- Spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (MÚSES), ITMS2014+ kód: 310011X663. Hlavnou aktivitou projektu je Spracovanie dokumentov územného systému ekologickej stability (v zmysle zákona č. 543/2002 Z. z. o ochrane prírody a krajiny v znení neskorších predpisov, ďalej len „zákon o ochrane prírody a krajiny“) t. j. 70 pilotných dokumentov miestnych územných systémov ekologickej stability (ďalej len „MÚSES“) pre obce vidieckeho charakteru. V tomto projekte bola externými dodávateľmi realizovaná dodávka automatizovaného systému na tvorbu dokumentácie MÚSES na miestnej úrovni. Projekt neobsahoval v rozpočte takmer žiadne oblasti podpory pre technickú implementáciu v rámci samotnej SAŽP.

- Spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (MÚSESII), ITMS2014+ kód: 310010CGF3. Výstupom projektu bude spracovaných 30 dokumentov MÚSES podľa implementovanej legislatívy v oblasti stavebného poriadku a krajinného plánovania, vo väzbe na zákon č. 543/2002 Z. z. o ochrane prírody a krajiny.  
Prostredníctvom externej dodávky bude aktualizovaný systém pre automatizovanú tvorbu dokumentov MÚSES, doplnená funkcionalita na základe požiadaviek z praxe a nastavené parametre pre tvorbu dokumentov v súlade s implementovanou legislatívou. Bude doplnené hardwérové vybavenie, pre zabezpečenie dlhodobých kapacít pri spracovávaní dokumentácií MÚSES.

Prostredníctvom interných kapacít bude zabezpečené vyhotovenie dokumentácie MÚSES v 30 vybraných katastrálnych územiach SR, spolu s prekonzultovaným návrhom doplnenia potrebných ekostabilizačných prvkov zelenej infraštruktúry.

- Spracovanie dokumentov regionálnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (RÚSES II), ITMS2014+ kód: 310011M776. Hlavnou aktivitou projektu je Spracovanie dokumentov územného systému ekologickej stability (v zmysle zákona č. 543/2002 Z. z. o ochrane prírody a krajiny v znení neskorších predpisov, ďalej len „zákon o ochrane prírody a krajiny“) t. j. 50 dokumentov regionálnych územných systémov ekologickej stability (ďalej len „RÚSES“) vypracovaných aj schválených.

Projekt bude nadväzovať na implementované dopytovo-orientované projekty podporené v rámci výzvy OPKZP-PO1-SC131-2017-29 – 29. výzvy na predkladanie ŽoNFP zameranej na zachovanie a obnovu biodiverzity a ekosystémov a ich služieb mimo chránených území a zelenú infraštruktúru:

* Spracovanie dokumentov regionálnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (RÚSES II), ITMS2014+ kód: 310011M776,
* Spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (MÚSES), ITMS2014+ kód: 310011X663 a
* Spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry 2, ITMS2014+ kód: 310011CGF3, ktorých implementácia bude ukončená v decembri 2023. Projekt bude priamo využívať výsledky projektov MÚSES a MÚSESII t. j. automatizovaný systém na tvorbu MÚSES, a tento systém rozvinie a doplní o riešenia pre jeho lepšie využitie.
  1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

Slovenská agentúra životného prostredia (SAŽP) je odbornou, príspevkovou organizáciou Ministerstva životného prostredia SR s celoslovenskou pôsobnosťou zameranou na starostlivosť o životné prostredie a tvorbu krajiny v súlade so zásadami trvalo udržateľného rozvoja. SAŽP bola zriadená rozhodnutím ministra životného prostredia SR zo 17. mája 1993 ako rozpočtová organizácia Ministerstva životného prostredia SR, od 1. 1. 2001 je príspevkovou organizáciou. V roku 2005 boli SAŽP udelené certifikáty systému manažérstva kvality a systému environmentálneho manažérstva podľa noriem ISO 9001 a 14001, ktorých platnosť bola predĺžená v roku 2017.

SAŽP je právnickou osobou poverenou Ministerstvom životného prostredia SR vykonávať funkciu príslušného orgánu SR pre EMAS. Od roku 2013 je držiteľom osvedčenia MŠVVaŠ SR vykonávať výskum a vývoj. SAŽP zabezpečuje úlohy v oblastiach: Hodnotenie životného prostredia, Environmentálna informatika, Environmentálne služby, Environmentálne manažérstvo a nástroje environmentálnej politiky, Starostlivosť o mestské a vidiecke životné prostredie, Environmentálna výchova, vzdelávanie, osveta a komunikácia, Reporting a podpora plnenia medzinárodných záväzkov, medzinárodná spolupráca a Podpora štátnej environmentálnej politiky. SAŽP plní viacero významných funkcií. Je Národným ohniskovým bodom za SR pre spoluprácu s Európskou environmentálnou agentúrou (EEA). Zástupca SAŽP je členom Riadiaceho výboru (Management Board) EEA. SAŽP je taktiež tvorcom a prevádzkovateľom národného uzla európskej siete EIONET (European Environment Information and Observation Network), ktorá prepája EEA a 38 krajín Európy a umožňuje okamžitú informovanosť o stave životného prostredia v Európe. Zamestnanci SAŽP zabezpečujú členstvo SR v pracovných skupinách a štruktúrach OECD, UNEP, Európskej komisie a EEA. SAŽP má bohaté skúsenosti s realizáciou národných, cezhraničných a medzinárodných projektov vrátane projektov rozvojovej pomoci.

SAŽP je v kontexte predkladaného projektu odborne spôsobilou právnickou osobou zapísanou v Zozname odborne spôsobilých osôb pre vyhotovovanie dokumentácie ochrany prírody a krajiny podľa §55 zákona 543/2002 Z.z. o ochrane prírody a krajiny v znení neskorších predpisov.

Riadenie projektu bude zabezpečované internými kapacitami v podobe projektového manažéra (ďalej PM). Táto úroveň bude zahŕňať najmä každodenné finančné riadenie, monitorovanie, publicitu a správu administratívnych úloh projektu. Z hľadiska udržateľnosti projektu je dôležité, aby jednotlivé interakcie boli manažované v súlade so stanovenými cieľmi a boli realizované prostredníctvom špičkových manažérskych a finančných kapacít, ktoré budú kooperovať v rámci tohto projektu.

Odborné zabezpečenie projektu:

* + Odborný́ koordinátor projektu - odborný garant, jeden zamestnanec na 100 %-ný úväzok v pracovno-právnom pomere so SAŽP, pozícia bude obsadená počas realizácie projektu. Požadovaný stupeň dosiahnutého vzdelania: ukončené vysokoškolské vzdelanie II. stupňa s praxou v odbore min. 5 rokov. Pracovná činnosť zahŕňa koordináciu a metodologické usmerňovanie riešiteľských kapacít, spolupráca so zhotoviteľom jednotlivých dokumentov MÚSES a zhotoviteľom príslušných častí dokumentov MÚSES. Práca odborného koordinátora zahŕňa aj: prípravu vstupných podkladov, organizovanie rokovaní, analýzy spracovaných podkladov, prípadne aj terénny prieskum, účasť na rokovaniach s dotknutými orgánmi a osobami v predmetných územiach, spracovanie monitorovacích správ, účasť na rokovaniach na obecných úradoch ohľadom schvaľovacieho procesu dokumentov atď.
* Expert/špecialista - krajinná ekológia (8x), zamestnanci v pracovno-právnom pomere so SAŽP, 10x 100 %-ných úväzkov, pozície budú obsadené počas realizácie projektu. Požadovaný stupeň dosiahnutého vzdelania: ukončené vysokoškolské vzdelanie II. stupňa s praxou v odbore min. 3 roky. Pracovná činnosť zahŕňa samostatné riešenie a riadenie procesov viazaných na dotknuté orgány ochrany prírody a krajiny v rámci procesu schvaľovania MÚSESov, zaoberá sa tvorbou dokumentov ochrany prírody a krajiny - MÚSES, ako najkomplexnejšej a najzložitejšej úlohy v rámci implementácie projektu. Vykonáva pracovné činnosti viazané k odboru krajinná ekológia a ekológia. Zaoberá sa aplikáciou vedeckých koncepcií a teórií, realizuje výskum, vývoj koncepcií, teórií a operatívnych metód, vypracováva analýzy, vykonáva terénny prieskum a spracováva podklady v systéme GIS, a to za účelom tvorby dokumentov MÚSES. V čo najširšom meradle využíva dostupné empirické a vedecké poznanie pre potreby tvorby dokumentov MÚSES. Zároveň zabezpečuje činnosti súvisiace s procesom schválenia dokumentov MÚSES na dotknutom orgáne štátnej moci.
* Expert/špecialista - geoinformatika, pozícia bude obsadená́ počas realizácie projektu, zamestnanec v pracovno-právnom pomere so SAŽP na 100 %-ný úväzok. Požadovaný stupeň dosiahnutého vzdelania: ukončené vysokoškolské vzdelanie II. stupňa s praxou v odbore min. 3 roky. Pracovná činnosť zahŕňa samostatné riešenie a riadenie procesov viazaných na oblasť spracovanie priestorových informácií prostredníctvom IKT, zaoberá sa tvorbou postupov v oblasti environmentálnej informatiky. Vykonáva pracovné činnosti viazané k odboru geoinformatika a informatika. Zaoberá sa aplikáciou vedeckých koncepcií a teórií, realizuje výskum, vývoj koncepcií, teórií a operatívnych metód, vypracováva analýzy, a to za účelom spracovania priestorového aspektu tvorby dokumentov MÚSES. V čo najširšom meradle využíva dostupné empirické a vedecké poznanie aspektu geodatabáz, priestorových informácií, technologickej infraštruktúry. Zároveň zabezpečuje činnosti súvisiace s implementáciou systémov na komplexné spracovanie informácií o životnom prostredí.
* Odborný pracovník – databázové systémy, pozícia bude obsadená počas realizácie projektu, zamestnanci v pracovno-právnom pomere so SAŽP na 100 %-ný úväzok. Požadovaný stupeň dosiahnutého vzdelania: vyššie odborné vzdelanie s praxou v odbore min. 2 roky alebo ukončené stredoškolské vzdelanie s maturitou s praxou v odbore min. 3 roky. Pracovná činnosť zahŕňa samostatné riešenie a riadenie procesov viazaných na oblasť spravovania priestorových informácií v existujúcom systéme pre automatizovanú tvorbu MÚSES, spravovanie a prevádzkovanie procesov a vybavenia previazaných na prevádzku bezpilotného systému prieskumu Zeme, zabezpečuje činnosti súvisiace so správou systémov na komplexné spracovanie informácií o životnom prostredí.

1. **Hlavné ciele NP (stručne):**

* vypracovanie 50 ks dokumentov MÚSES pre obce vidieckeho typu
* doplnenie funkcionality, aktualizácia systému na tvorbu MÚSES
* vypracovanie a legislatívne ukotvenie metodiky pre tvorbu MÚSES

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[11]](#footnote-12).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[12]](#footnote-13) |
| Vypracované dokumenty MÚSES | výstup | PO147 Vypracované dokumenty MÚSES | Počet | 50 |
| Vypracované dokumenty MÚSES | výsledok | PR099 Populácia, ktorej sa týka vypracovaná dokumentácia MÚSES | osoby | 20 000 |
| Obnovený a aktualizovaný systém na tvorbu MUSES | výstup | PO148 Systém na tvorbu MÚSES | Počet | 1 |
| Obnovený a aktualizovaný systém na tvorbu MUSES | výsledok | PR098 Používatelia systému na tvorbu MÚSES | osoby | 15 |
| Vypracovaná metodika MÚSES | výstup | PO149  Metodika na tvorbu MÚSES | počet | 1 |
| Vypracovaná metodika MÚSES | výsledok | PR100 Používatelia vypracovanej metodiky na tvorbu MÚSES | osoby | 60 |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
| N/A | N/A |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[13]](#footnote-14) | Prínos |
| subjekty verejnej správy - obce | 50 | Vypracovaný dokument MÚSES |

*V prípade viacerých cieľových skupín / užívateľov NP, doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[14]](#footnote-15) |
| Aktivita 1 | Tvorba dokumentov MÚSES | realizácia vo vlastnom systéme na tvorbu MÚSES vlastnými kapacitami | 48  mesiacov |
| Aktivita 2 | aktualizácie systému na tvorbu MÚSES | externý dodávateľ na základe VO | 48 mesiacov |
| Aktivita 3 | vypracovanie metodiky na tvorbu MÚSES, so zámerom jej legislatívneho ukotvenia | realizácia vlastnými kapacitami plus externý dodávateľ | 48 mesiacov |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

Aktivita 1 Tvorba dokumentov MÚSES

V rámci projektu bude s pomocou využitia už dodaného systému vytvorených 50 kusov dokumentácie MÚSES pre obce vidieckeho typu. Obce budú vybrané na základe multikriteriálneho metodického postupu, ktorý bude vytvorený v prvom mesiaci projektu, s prioritizáciou území v ktorých sa nachádzajú funkčné migračné trasy živočíchov s cieľom systematického zabezpečenia ochrany ekologickej konektivity na miestnej, regionálnej a národnej úrovni, ako aj na základe dopytu obcí a mnohých iných parametrov.

Následne sa zadajú vytvoriť v systéme na automatizovanú tvorbu MÚSES dané obce a naplánujú sa a zrealizujú činnosti:

* terénne mapovanie krajinnej pokrývky a využitia krajiny,
* terénne mapovanie negatívnych a pozitívnych prvkov a javov,
* zabezpečenie externých dohodárov - špecialistov (botanika, zoológia),
* tvorba textových častí MÚSES,
* tvorba mapových častí MÚSES,
* konzultácia návrhu MÚSES s obcami,
* finalizácia dokumentácie MÚSES,
* tlač a odovzdanie (aj v digitálnej forme) obciam.

Mapovanie bude prebiehať od prvého roku projektu a následne textové a mapové časti budú vytvorené po schválení metodiky MÚSES (pozri Aktivita 3). Vypracované dokumenty MÚSES budú zároveň slúžiť ako príklad dobrej praxe pri trvalo udržateľnom (udržateľnom) plánovaní krajiny.

Aktivita 2 Aktualizácie systému na tvorbu MÚSES

Aktualizácie a rozvoj systému a optimalizácia systému podľa požiadaviek, ktoré vyplynuli zo skúseností užívateľov získaných počas používania systému, ako napr. implementácia metodiky a GIS riešení špecifických pre tvorbu dokumentácie MÚSES pre projekty pozemkových úprav, alebo rozvoj integrácie na rezortné wms služby (najmä katastrálne) v nadväznosti na ich dostupnosť.

Aktivita 3 Vypracovanie metodiky na tvorbu MÚSES so zámerom jej legislatívneho ukotvenia.

Projekt má, o. i. za cieľ aplikáciu jednotnej metodiky a zavedenie unifikovaných pracovných prístupov a postupov, ktorých cieľom je zabezpečiť konštantne vysokú odbornú úroveň a vytvoriť základný kvalitatívny štandard pre tvorbu MÚSES. Metodika bude vytvorená na SAŽP s využitím podpory odborných organizácií ako ÚKE SAV a ďalších externých konzultantov.

Následne bude vynaložené úsilie pre ukotvenie takejto metodiky prostredníctvom legislatívnych procesov. Na preukázanie všeobecného použitia spracovanej metodiky bude slúžiť Aktivita 1.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

Horizontálne princípy:

Pri realizácii projektu budú prísne dodržiavané horizontálne princípy. Princíp rodovej rovnosti bude aplikovaný pri tvorbe pracovného tímu ako aj počas realizácie projektu, nebude dochádzať k žiadnemu znevýhodňovaniu na základe rodových stereotypov.

S ohľadom na práva osôb so zdravotným postihnutím, pri tvorbe pracovného tímu ako aj počas realizácie projektu, bude dôsledne dodržiavané aby nedošlo k obmedzeniu, vylúčeniu alebo znemožneniu uplatňovania všetkých ľudských práv a základných slobôd na základe zdravotného postihnutia.

V pracovno-právnych vzťahoch bude dodržaná zásada rovnakého zaobchádzania, odmeňovania a bude umožnený prístup osobám so zdravotným postihnutím k zamestnaniu. Vo všetkých fázach projektu bude zabezpečený zákaz diskriminácie.

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 11/2023 |
| Plánovaný štvrťrok podpísania zmluvy o NFP s prijímateľom (ak je to relevantné) | 1Q/2024 |
| Plánovaný štvrťrok spustenia realizácie NP | 1Q/2024 |
| Predpokladaná doba realizácie NP v mesiacoch | 48 mesiacov |

*Termíny v tabuľke nie sú záväzné.*

1. **Finančný rámec**

|  |  |  |
| --- | --- | --- |
| Fond | Európsky fond regionálneho rozvoja | |
| Celkové oprávnené výdavky NP (v EUR) podľa kategórie regiónu[[15]](#footnote-16) | menej rozvinutý región | 4 705 882,00 |
| viac rozvinutý región | 0,00 |
| Zdroj EÚ (v EUR) podľa kategórie regiónu[[16]](#footnote-17) | menej rozvinutý región | 3 999 999,70 |
| viac rozvinutý región | 0,00 |
| Vlastné zdroje prijímateľa[[17]](#footnote-18) (v EUR) podľa kategórie regiónu[[18]](#footnote-19) | menej rozvinutý región | 0,00 |
| viac rozvinutý región | 0,00 |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | **2 411 807** |  |
| 022 | 557 567 | kancelárska technika a vybavenie, ochranné prac. prostriedky, PC vybavenie do terénu (tablet), technické prostriedky pre terénny prieskum, GNSS GPS tablet, bezpilotné prieskumné prostriedky a príslušenstvo, elektrické bicykle a príslušenstvo a servis, |
| 023 | ~~200 000,00~~ | ~~Terénne dopravné prostriedky~~ |
| 503 | 19 200,00 | Spotreba PHM pri terénnom prieskume ako aj cestovanie na rokovania a meetingy |
| 513 | 6 540,00 | Cestovné náhrady |
| 521 | 1 828 500,00 | Mzdové výdavky – garant – 48 mesiacov, 100 % - ný úväzok, 9 Expertov/špecialistov – 48 mesiacov, 100 % - ný úväzok, Expert/špecialista – DoVP, 7 000 hodín |
| **Aktivita 2** | **500 000,00** |  |
| 013 | 500 000,00 | Aktualizácie a rozvoj systému a optimalizácia systému podľa požiadaviek, ktoré vyplynuli zo skúseností užívateľov |
| **Aktivita 3** | **1 500 000,00** |  |
| 518 | 1 368 000,00 | Tvorba metodiky MÚSES |
| 521 | 132 000,00 | Mzdové výdavky – pozícia: expert/ špecialista, kumulatívne jeden 100 % - ný úväzok, na 48 mesiacov |
| **Hlavné aktivity spolu** | 4 411 807 |  |
| **Podporné aktivity** | | |
| Nepriame výdavky - paušál | 294 075,00 | Paušál, 15 % zo mzdových výdavkov |
| **Podporné aktivity SPOLU** | 294 075,00 |  |
| **CELKOM** | 4 705 882,00 |  |

Výška jednotlivých skupín oprávnených výdavkov bola určená na základe vykonaného prieskumu trhu a taktiež na základe skúseností s prípravou národných projektov SAŽP v predchádzajúcom programovom období.

Dodržanie zásady hospodárnosti a efektívnosti výdavkov pripravovaného NP je zabezpečované na základe usmerňovania žiadateľa v procese prípravy žiadosti o nenávratný finančný príspevok. Po predložení NP bude oprávnenosť výdavkov overená v procese odborného hodnotenia NP v súlade s platnými hodnotiacimi kritériami.

S cieľom predísť schváleniu projektov s nadhodnotenými výdavkami, musia navrhnuté výdavky projektu spĺňať podmienku hospodárnosti a efektívnosti a musia zodpovedať obvyklým cenám v danom mieste a čase. Uvedené sa overuje prostredníctvom finančných limitov, prieskumu trhu, príp. zrealizovaného verejného obstarávania alebo ďalších nástrojov na overenie hospodárnosti a efektívnosti výdavkov (ako napr. znalecký posudok).

SAŽP je ako subjekt verejnej správy (štátna príspevková organizácia) v zmysle národnej legislatívy povinná vykonávať aj vlastnú finančnú kontrolu, t. j. je povinná dodržiavať všeobecne záväzne právne predpisy (zákon č. 357 o finančnej kontrole a audite), overovať hospodárnosť, efektívnosť, účinnosť a účelnosť finančných operácií v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií. Zároveň SAŽP ako subjekt verejnej správy podlieha ďalším kontrolným režimom, kde relevantnými kontrolnými orgánmi je overované hospodárenie organizácie ako celku, preto riziko nadhodnotenia výdavkov v rámci implementácie NP je minimálne.

Priame náklady projektu predstavujú sumu 4 411 807,00 €. Výdavky na obstaranie samostatne hnuteľných vecí, softvér a dopravné prostriedky boli stanovené na základe vykonaného prieskumu trhu. Cestovné náhrady a spotreba PHM boli vypočítané na základe počtu plánovaných služobných ciest a v súlade s aktuálne platným opatrením MPSVR SR č. 171/2023 Z. z. a s aktuálnymi priemernými cenami PHM, ktoré zverejňuje Štatistický úrad SR. Mzdy boli vypočítané podľa priemerných tabuľkových platov SAŽP za obdobie trvania projektu. Nepriame náklady projektu sú 294 075,00 €, čo predstavuje 15 % zo mzdových nákladov.

Dodržanie princípu hodnoty za peniaze bude v rámci NP zabezpečené najmä prostredníctvom zrealizovaného prieskumu trhu, resp. verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov na výdavky tvoriace hlavnú aktivitu projektu a, ako aj prostredníctvom prieskumu trhu, resp. stanovených finančných limitov, resp. jednotkových cien pre jednotlivé typy výdavkov v podporných aktivitách. Uvedenými postupmi bude zabezpečené, že výsledky stanovené v projekte budú dosiahnuté hospodárnym spôsobom, tzn. že dôjde k dodržaniu princípu hodnoty za peniaze. Naplnenie predmetného kritéria bude overené v rámci odborného hodnotenia po predložení žiadosti.

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

   Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-2)
2. Obchodné meno/názov (aj názov sekcie ak je to relevantné), sídlo [↑](#footnote-ref-3)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-4)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-5)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-6)
6. V prípade Fondu na spravodlivú transformáciu sa vyberie "-" [↑](#footnote-ref-7)
7. V súlade s informačným monitorovacím systémom [↑](#footnote-ref-8)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-9)
9. Nariadenie (EÚ) 2021/1060 [↑](#footnote-ref-10)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-11)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-12)
12. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-13)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-14)
14. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-15)
15. V prípade Kohézneho fondu vyberte „neaplikuje sa“. [↑](#footnote-ref-16)
16. V prípade Kohézneho fondu vyberte „neaplikuje sa“. [↑](#footnote-ref-17)
17. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-18)
18. V prípade Kohézneho fondu vyberte „neaplikuje sa“. [↑](#footnote-ref-19)